**НАРОДНО ЧИТАЛИЩЕ ,, ГЕОРГИ САВА РАКОВСКИ 1920 ”**

**С. Златия , община Добричка , област Добрич**

**ул.,, Пета ” N 5**

**телефон: 0896661306, e- mail: zlatiya. chitalishte @ abv.bg**

ДОКЛАД

ПО ИЗПЪЛНЕНИЕ НА ЧЛ.26 а, АЛ.4 ОТ ЗНЧ

ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ ПРЕЗ

2021 ГОДИНА ОТ КУЛТУРНИЯ КАЛЕНДАР

Самодейност

1.Регионален преглед- с. Царевец- 29.05.2021г.- певческа и танцова групи за автентичен фолклор към читалището- грамоти за отлично представяне.

2.Девети Национален фолклорен конкурс ,, Заблеяло ми агънце”- общ.Лясковец, край Петропавловския манастир- 18-20.06.2021г.- певческа и танцова групи за автентичен фолклор към читалището- грамоти за отлично представяне.

3.Празник на Община Добричка и представяне в ,, Песни и танци от слънчева Добруджа”- 26.06.2021г.– певческа и танцова групи за автентичен фолклор към читалището- дипломи и сребърен медал за танцова група и парична награда.

4.Участие на Фестивала-,, Дъга над морето”- с. Лозенец, общ.Царево, обл. Бургас- 09- 11.09.2021г.-певческа и танцова групи- грамота за отлично представяне и фотосесии за награда.

Събития

1.Международен ден на жената – литературно четене и разказване на смешни истории

2.На 27.05.2021г.- по случай 200 години от рождението на Георги С.Раковски и 80 години от учредяването на читалището се проведе беседа под надслов:,,Раковски- създателят на съвременна България” .Специален гост и лектор- Цветан Сашев- главен уредник към Регионален исторически музей – град Добрич.

3.Рождението на Ботев, Обесването на Левски, Рождението на Елин Пелин, Иван Вазов, Йордан Йовков бяха отбелязани с постове и табла.

Традиции

1.Зажънване- бе пресъздаден обичая,, Зажънване” както се е правило в селото по време на нашите баби и дядовци- със сърпове и ръкойки , с автентични жътварски песни,с носии извадени от бабините ракли и люлка на бебето, изработена ръчно от сръчен жътвар, която бе поставена близо до нивата и бе люляно от три самодиви. Ритуалът бе заснет от Телевизия Добрич.

2.Коледуване-бе пресъздаден обичая ,, Коледуване” с възстановка и с посещение на една от най- красивите къщи в с. Златия, където коледарите бяха посрещнати подобаващо. С обредни песни те наричаха за здраве, за берекет, за момата, за ергена, за рожба и др. подобни .За станеник бе избран най- младият от групата, но за сметка на това – най- начетеният, който също в своите молитви и наричанки отправяше послания за живот, здраве и благоденствие.Бе излъчен репортаж по БНТ1 в предаването на Марияна Векилска-,, България в 60 минути” и по Телевизия Добрич.

Конкурси

1.За ,,най- красиви мартеници”.

2.За ,,най- красиво боядисани яйца” и ,,най- атрактивни аранжировки”.

3.За ,,най- красиви градинки”.

Послеслов: Поради пандемията много от културните мероприятия останаха неизпълнени, но за сметка на това оборудвахме и подредихме библиотечна сбирка,състояща се от 2000 тома книги, все още не е регистрирана, поради това, че нямаме достатъчните 3000 тома книги, нужни за вписването й.

Много добро състояние на сградния фонд, добри битови и хигиенни условия.

60 члена- 100% събираемост

 Изготвил: Снежанка Ганчева Димитрова

 /читалищен секретар/

 Проверил:Галина Димитрова Костадинова

 / председател /

Дата: 10.01.2022г.